Devedhyans an Matern

Devedhyans an Matern (Devedhyans an Mytern) yw can Nadelik scrifys gans Henry Jenner.

Geryow
Sav aman, Dinas Dew, devedhes yu
Dha Wolow, an roul coth yu tremenes,
Fethes an Escar, taw an Tuller deu,
An Matern gwir a dhe wostewedh dhes.

Tewlder a wressa kîdha fas an bes,
Trom warnen ny drog-allosow an Nos.
En splander sans Ev a ve denethes;
Golow yu'n bes, ha'n Matern ny ow tos.

An Vaternes a'n sens war î deulin;
Matern Maternow, heb brîs yu Dha Drôn!
Mîreugh, coyn rîal rag E vegyans gwin,
Ha'n Werhes worth E vaga a'i deuvron.

Kensyu saw beugh has asen ol adro,
Ha bîgely 'ga Matern dho wordhya,
Omblegya wra Maternow prest dhodho,
E vîgely gans roow dhô servya.

'Wren E gorona lemmen? Nynsyu gwres
E ober; tanow yu E servisy.
En dadn E dreys pan vedh pebtra settyes,
Coron adro dhoy dal y whorrans y.

'Wren E gorona gans owr? Nyns yu'n êr;
Garlons a dhevnedh aral rag E ben,
Pan wel tîs ol an bes en gordhyans mêr
Agan Matern ow roulya a'n Grows-Pren,

Lowenen; ottama 'gan Matern ny.
Hedhew a'n dra a wharfo na woleugh.
Ogas dhoy Stevel-Trôn heb own deugh why;
Marîa'n Vaternes a elow dheugh.

Klass:Henry Jenner
Klass:Kanow yn Kernowek